b'\n_START_ARTICLE_\nUppsala l\xc3\xa4n\n_START_SECTION_\nZemljopis\n_START_PARAGRAPH_\nUppsala l\xc3\xa4n grani\xc4\x8di sa \xc5\xbeupanijama Stockholms l\xc3\xa4n, S\xc3\xb6dermanlands l\xc3\xa4n, V\xc3\xa4stmanlands l\xc3\xa4n i G\xc3\xa4vleborgs l\xc3\xa4n. Okru\xc5\xbeena je Balti\xc4\x8dkim morem i jezerom M\xc3\xa4laren. U sastav \xc5\xbeupanije ulaze zapadni i sjeverni dijelovi \xc5\xa1vedske pokrajine Uppland._NEWLINE_Povr\xc5\xa1ina \xc5\xbeupanije je 8.209km\xc2\xb2 a broj stanovnika je 318.617. Gusto\xc4\x87a stanovni\xc5\xa1tva \xc5\xbeupanije iznosi 39 stanovnika/km\xc2\xb2. Skoro 2/3 stanovnika \xc5\xbeupanije je nastanjeno u op\xc4\x87ini Uppsala. Glavni grad \xc5\xbeupanije, Uppsala, sa svojih cca. 185.000 stanovnika je \xc4\x8detvrti grad \xc5\xa0vedske po broju stanovnika.\n_START_SECTION_\nPovijest\n_START_PARAGRAPH_\n\xc5\xbdupanija Uppsala l\xc3\xa4n osnovana je 1634. Do korigiranja granica \xc5\xbeupanije do\xc5\xa1lo je 1971. godine. Op\xc4\x87ine Knivsta i \xc3\x96sthammar, koje su tada pripadale \xc5\xbeupaniji Stockholms l\xc3\xa4n, pripojene se \xc5\xbeupaniji Uppsala, a op\xc4\x87ina Upplands-Bro koja je pripadala Uppsala l\xc3\xa4nu pripojena je Stockholms l\xc3\xa4nu._NEWLINE_22. rujna 2005. \xc5\xa1vedski parlament donosi odluku o pripajanju op\xc4\x87ine Heby (tada V\xc3\xa4stmanlands l\xc3\xa4n) \xc5\xbeupaniji Uppsala. Izmjene su stupile na snagu 1. sije\xc4\x8dnja 2007.\n_START_SECTION_\nAdministrativna podjela\n_START_PARAGRAPH_\nUppsala l\xc3\xa4n \xc4\x8dini osam op\xc4\x87ina. Od 1. sije\xc4\x8dnja 2007. op\xc4\x87ina Heby je tako\xc4\x91er u sastavu \xc5\xbeupanije.'